Diari Oficial de la Generalitat Valenciana


Sumari del DOGV 9052, del 31-03-2021 (2021/2866)

RESOLUCIÓ de 17 de març de 2021, del director gerent del Consorci Hospitalari Provincial de Castelló, per la qual s'ordena la publicació de la modificació de la plantilla orgànica adoptada per la Resolució número 6082-RB-480-BZY, de data 24 de febrer de 2021, de la presidenta del Consell, per la qual s'acorda la laboralització de places vacants de personal funcionari.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9052

Data del DOGV
:   31-03-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/2866


Data del document
:   17-03-2021

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

 Descriptors 

:   * personal
    * concurs administratiu

RESOLUCIÓ de 17 de març de 2021, del director gerent del Consorci Hospitalari Provincial de Castelló, per la qual s'ordena la publicació de la modificació de la plantilla orgànica adoptada per la Resolució número 5762-UF-992-CED, de data 24 de febrer de 2021, de la presidenta del Consell, per la qual s'acorda la laboralització de places vacants de personal funcionari.   
 [2021/2866]  
  
La presidenta del Consell de Govern, en exercici de l'habilitació atorgada pel Consell de Govern del Consorci Hospitalari Provincial de Castelló reunit en la sessió ordinària de data 30 de gener de 2018, ha resolt la modificació de la plantilla orgànica del Consorci Hospitalari Provincial de Castelló i modificar la naturalesa jurídica de places bàsiques funcionarials, que passen a adoptar naturalesa laboral, que ha sigut informada favorablement per la direcció general de la Conselleria d'Hisenda i Model Econòmic de 15 de març de 2021.  
  
Considerant que la vigent plantilla i RLT del Consorci Hospitalari Provincial de Castelló va ser publicada en el DOGV número 8023, de 20 d'abril de 2017, amb les correccions contingudes en el DOGV número 8034, de 8 de maig de 2017, així com les modificacions contingudes en el DOGV número 8159, de data 30 d'octubre de 2017, que recull la modificació mitjançant amortització/creació d'11 places de personal laboral, DOGV número 8353 de data 9 d'agost de 2018, que recull la modificació mitjançant amortització/creació de 14 places de personal laboral, DOGV número 836 de data 13 d'agost de 2018, que recull la modificació mitjançant creació de 2 places de personal laboral, el DOGV número 8491 de data 21 de febrer de 2019 que recull la creació de 109 places de personal laboral, així com el DOGV número 8521 de data 30 d'abril de 2019, que publica la modificació de 9 places de naturalesa funcionarial a laboral i el DOGV número 8617 de 21 d'agost de 2019 que publica la laboralització de 5 places de naturalesa funcionarial. Així mateix, en el DOGV número 8707 de 30 de desembre de 2019 es publica correcció d'errades en relació al lloc 252 de la plantilla de personal funcionari. Es completa la modificació de la plantilla vigent amb la laboralització de 5 places més de personal funcionari, publicat en DOGV número 8727, de data 28 de gener de 2020; i 4 places laboralitzades més publicades en el DOGV número 8834 de 15 de juny de 2020. L'última modificació contenint la laboralització de 9 places funcionarials es produeix en el DOGV 8917 d'1 d'octubre de 2020, correcció d'errades DOGV 8920 de 6 d'octubre de 2020.  
  
El DOGV número 8604, d'1 d'agost de 2019 (correcció d'errades DOGV número 8604 de 07.08.2019) publica l'Acord de 3 de juliol de 2017, d'homologació dels llocs del Consorci, a l'estructura de llocs de la Conselleria de Sanitat USP a l'efecte del límit legal del règim retributiu d'aquests llocs i el seu referent a les taules retributives d'IISS de la Conselleria de Sanitat USP en el que pertoca quan el global salarial és superior, a l'efecte de la nova classificació retributiva dels llocs de treball del Consorci.  
  
El director gerent del Consorci, fent ús de les facultats atribuïdes per l'article 23.c dels Estatuts del Consorci, disposa:  
  
Fer públic en el Diari Oficial de la Generalitat Valenciana, la modificació de la plantilla orgànica acordada per la presidenta del Consell de Govern del Consorci en execució de l'habilitació atorgada expressament per aquest, que s'incorpora com a annex a la present resolució.  
  
Castelló de la Plana, 17 de març de 2021.- El director gerent: Joaquín Sanchís García.  
  
  
  
Modificació de la plantilla orgànica del Consorci Hospitalari Provincial de Castelló  
  
Primer. Modificar la plantilla orgànica de personal funcionari i laboral del Consorci i amortitzar places/llocs de funcionaris, i crear places /llocs en les corresponents categories com a personal laboral.  
  
1.1. Modificar la plantilla orgànica del Consorci Hospitalari Provincial de Castelló, amb l'amortització de les següents places funcionarials:  
  
  
1.2. Modificar la plantilla orgànica del Consorci Hospitalari Provincial de Castelló: amb la creació de les següents places laborals: